Ma olen maandunud vähem kui üks postitus kuus liigasse.  Piinlik.  Väga piinlik.  Varsti visatakse mind  Tarbatu vilmiblogardite klikist välja...  Ja kedagi ei koti, et ma ju ei ole peaaegu ühtegi vilmi vaadanud.  No tegelikult olen.  Vaatasin seda vilmi eila, kuidas Percy Jackson varastatud välgu Zeusile tagasi peab tooma.  Aga see ei old üldse sehuke vilm, mille kohta midagi öelda oleks.  3 punnine ehk.  Sisu oli nõrk. Visuaale ehk oleks old, kui oleks kinos vaadand, aga seal oleks old oht magama jääda.  Igavusest.  Kodus vaadates sai lemmiklooma silitada ja suitsupause teha  ja niisama juttu ajada ja veel suitsupause teha ja vahepeal poest apelsinimahla tuua...    Aga muidu olen ma paari viimase nädala jooksul vaadanud ühte sarja.  Lubate, et ei hakka naerma?  Lubate?  Sarja nimi on "The vampire diaries" ja selle 14 osa on vaadatud, 16s osa vist anti alles eetirsse.    Sisu?  No klassikaline mäng teemal väikelinna keskkooli neiu ja vampiirist kutt ja nende pidev soigumine teemal - kas sa armastad mind ma lähen minema et sul parem oleks  ära mine ära pläägupläägu pläägu.  Aga seda halamist on seal vilmis vähe.  Peategelasest vampiir ei ole üldse mitte jõllitusvampiir ning mis kõikse olulisem - ta ei sädele päikse käes. Mõtteid ei suuda ka lugeda. Ja metsas jahil käimist ei näita. Näoplaanilt on tüüp kah õige pisut viisakama välimusega, kui see kole mees sealt Videviku saagast. Saab päeval õues käia, sest tal on miskine maagiline sõrmus. Ja tal on äge vend. Sehuke klassikaline bäd boi. Suur osa intriigi sealt tulebki. Intriige on  seal vilmis üldse ohtrasti. Kätshi ja vereimemist ja vampiiride teivastamist ja nõidumist ja ärakuivand vampiiride elluäratamist ja üldse igast oodatud ja ootamatuid süžeekäänakuid ja klišeesid.  Minu meelest täitsa tore õhtune vaatamine.  No ja see vend... see on äge!!!  Aa, peaaegu oleks unustanud - hinde pean ju ka panema.  Panen 7/10 Peamiselt intriigide eest ja see ägedate silmadega paha vend mulle ka meeldib ;)  IMDB http://www.imdb.com/title/tt1405406/  Panen mõne pildilaksu teile ka...